CELEX: 32012D0737
Language: lv
Date: 2012-11-27 00:00:00
Title: 2012/737/ES: Komisijas Īstenošanas lēmums ( 2012. gada 27. novembris ), ar ko groza I un II pielikumu Padomes Direktīvai 82/894/EEK par dzīvnieku slimību paziņošanu Kopienā (izziņots ar dokumenta numuru C(2012) 8518)  Dokuments attiecas uz EEZ

29.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 329/19
            
         KOMISIJAS ĪSTENOŠANAS LĒMUMS
   (2012. gada 27. novembris),
   ar ko groza I un II pielikumu Padomes Direktīvai 82/894/EEK par dzīvnieku slimību paziņošanu Kopienā
   (izziņots ar dokumenta numuru C(2012) 8518)
   (Dokuments attiecas uz EEZ)
   (2012/737/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1982. gada 21. decembra Direktīvu 82/894/EEK par dzīvnieku slimību paziņošanu Kopienā (1) un jo īpaši tās 5. panta 2. punkta pirmo un otro ievilkumu,
   tā kā:
   
               (1)
            
            
               Direktīvā 82/894/EEK par dzīvnieku slimību paziņošanu Kopienā ir noteikti kritēriji to dzīvnieku slimību paziņošanai, par kuru konstatēšanu slimības skartajai dalībvalstij ir jāziņo Komisijai un pārējām dalībvalstīm.
            
         
               (2)
            
            
               Direktīvas 82/894/EEK I pielikumā, kur uzskaitītas slimības, par kuru konstatēšanu ir jāziņo Komisijai un pārējām dalībvalstīm, starp sauszemes dzīvnieku slimībām ir iekļauts zirgu encefalomielīts, atsevišķi neizdalot tā dažādos veidus. Skaidrības labad un lai sniegtu dzīvnieku vai sabiedrības veselībai nozīmīgu informāciju par patogēnu, kas ierosinājis slimību, pielikumā būtu skaidri jāuzskaita dažādie zirgu encefalomielīta veidi.
            
         
               (3)
            
            
               Turklāt vairums dalībvalstu ir plaši izskaudušas tādas slimības kā trakumsērga, Sibīrijas mēris, govju tuberkuloze, liellopu bruceloze, govju enzootiskā leikoze un kazu un aitu bruceloze. Līdz ar to minēto slimību uzliesmojumi lielā Savienības daļā ir kļuvuši retāki. No šā brīža par uzliesmojumiem būtu jāpaziņo Komisijai un pārējām dalībvalstīm. Tāpēc minētās slimības būtu jāiekļauj I pielikumā.
            
         
               (4)
            
            
               Lai novērstu administratīvo slogu, noteiktos apstākļos ir atbilstīgi pieprasīt iknedēļas paziņojumus par iepriekš minēto slimību primāriem uzliesmojumiem un ikmēneša paziņojumus par to sekundāriem uzliesmojumiem.
            
         
               (5)
            
            
               Dažas dalībvalstis un to reģioni vēl nav atzīti par oficiāli brīviem no tādām neeksotiskajām slimībām kā govju tuberkuloze, govju bruceloze, govju enzootiskā leikoze vai kazu un aitu bruceloze, kā tas reglamentēts Padomes 1964. gada 26. jūnija Direktīvā 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (2) un Padomes 1991. gada 28. janvāra Direktīvā 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (3). Lai izvairītos no pārmērīga paziņojumu daudzuma, nevajadzētu pieprasīt ziņot par iepriekš minēto slimību uzliesmojumiem tādās dalībvalstīs un to reģionos, kas nav brīvas no minētajām slimībām.
            
         
               (6)
            
            
               Turpmāk Komisijai un Pasaules Dzīvnieku veselības organizācijas (turpmāk “OIE”) Pasaules Dzīvnieku veselības informācijas sistēmai nosūtītos paziņojumus par dzīvnieku slimībām reģistrēs vienā sistēmā (Dzīvnieku slimību informācijas sistēma – ADIS). Līdz ar to būtu lietderīgi, ja iespējams, Direktīvas 82/894/EEK I pielikumā izmantot to pašu terminoloģiju, ko lieto OIE.
            
         
               (7)
            
            
               Pašlaik jau darbojas tiešsaistes ziņošanas sistēma attiecībā uz zemi patogēnās putnu gripas konstatēšanu savvaļas putniem. Tāpēc ir lietderīgi skaidri norādīt, ka saistībā ar putnu gripu būtu jāziņo par augsti patogēnās putnu gripas uzliesmojumiem mājputnu, nebrīvē turētu putnu un savvaļas putnu vidū, savukārt par zemi patogēnās putnu gripas uzliesmojumiem būtu jāziņo tikai tad, ja tie notiek mājputnu un nebrīvē turētu putnu vidū.
            
         
               (8)
            
            
               Ar Komisijas 2012. gada 25. oktobra Īstenošanas direktīvu 2012/31/ES, ar kuru groza Padomes Direktīvas 2006/88/EK IV pielikumu attiecībā uz to zivju sugu sarakstu, kas ir uzņēmīgas pret virusālo hemorāģisko septicēmiju, un ieraksta par epizootisko čūlu sindromu svītrošanu (4), epizootisko čūlu sindroms tika svītrots no eksotisko slimību saraksta, kas iekļauts II daļas IV pielikumā Padomes 2006. gada 24. oktobra Direktīvai 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (5). Līdz ar to šī slimība būtu jāsvītro arī no Direktīvas 82/894/EEK I pielikuma.
            
         
               (9)
            
            
               Tāpēc būtu attiecīgi jāgroza Direktīvas 82/894/EEK I un II pielikums.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 82/894/EEK I un II pielikumu groza saskaņā ar šā lēmuma pielikumu.
   2. pants
   Šo lēmumu piemēro no 2013. gada 1. janvāra.
   3. pants
   Šis lēmums ir adresēts dalībvalstīm.
   
      Briselē, 2012. gada 27. novembrī
      
         
            Komisijas vārdā –
         
            priekšsēdētāja vietnieks
         
         Maroš ŠEFČOVIČ
      
   
   
      (1)  OV L 378, 31.12.1982., 58. lpp.
   
      (2)  OV 121, 29.7.1964., 1977/64. lpp.
   
      (3)  OV L 46, 19.2.1991., 19. lpp.
   
      (4)  OV L 297, 26.10.2012., 26. lpp.
   
      (5)  OV L 328, 24.11.2006., 14. lpp.
   
      PIELIKUMS
      Direktīvas 82/894/EEK I un II pielikumu groza šādi:
      
                  1)
               
               
                  direktīvas I pielikumu aizstāj ar šādu:
                  
                     “I PIELIKUMS
                     
                        Slimības, par kurām jāziņo
                     
                     A.   Sauszemes dzīvnieku slimības
                     
                     
                                  
                              
                              
                                 A.1 saraksts
                                 
                                             —
                                          
                                          
                                             Āfrikas zirgu mēris
                                          
                                       
                                             —
                                          
                                          
                                             Āfrikas cūku mēris
                                          
                                       
                                             —
                                          
                                          
                                             Sibīrijas mēris
                                          
                                       
                                             —
                                          
                                          
                                             Putnu gripa (APPG mājputnu, nebrīvē turētu putnu un savvaļas putnu vidū un ZPPG mājputnu un nebrīvē turētu putnu vidū)
                                          
                                       
                                             —
                                          
                                          
                                             Infekciozais katarālais drudzis
                                          
                                       
                                             —
                                          
                                          
                                             Govju sūkļveida encefalopātija
                                          
                                       
                                             —
                                          
                                          
                                             Klasiskais cūku mēris
                                          
                                       
                                             —
                                          
                                          
                                             Govju infekciozā pleiropneimonija
                                          
                                       
                                             —
                                          
                                          
                                             Vaislas sērga
                                          
                                       
                                             —
                                          
                                          
                                             Zirgu encofalomielīts (šādu veidu):
                                             
                                                         —
                                                      
                                                      
                                                         Austrumu zirgu encefalomielīts
                                                      
                                                   
                                                         —
                                                      
                                                      
                                                         Japānas zirgu encefalomielīts
                                                      
                                                   
                                                         —
                                                      
                                                      
                                                         Venecuēlas zirgu encefalomielīts
                                                      
                                                   
                                                         —
                                                      
                                                      
                                                         Rietumnīlas drudzis
                                                      
                                                   
                                                         —
                                                      
                                                      
                                                         Rietumu zirgu encefalomielīts
                                                      
                                                   
                                       
                                             —
                                          
                                          
                                             Zirgu infekciozā anēmija
                                          
                                       
                                             —
                                          
                                          
                                             Mutes un nagu sērga
                                          
                                       
                                             —
                                          
                                          
                                             Ienāši
                                          
                                       
                                             —
                                          
                                          
                                             Nodulārais eksantēma
                                          
                                       
                                             —
                                          
                                          
                                             Ņūkāslas slimība
                                          
                                       
                                             —
                                          
                                          
                                             Mazo atgremotāju mēris
                                          
                                       
                                             —
                                          
                                          
                                             Trakumsērgas vīrusa infekcija
                                          
                                       
                                             —
                                          
                                          
                                             Rifta ielejas drudzis
                                          
                                       
                                             —
                                          
                                          
                                             Govju mēris
                                          
                                       
                                             —
                                          
                                          
                                             Aitu bakas un kazu bakas
                                          
                                       
                                             —
                                          
                                          
                                             Mazās stropu vaboles invāzija (Aethina tumida)
                                          
                                       
                                             —
                                          
                                          
                                             Cūku vezikulārā slimība
                                          
                                       
                                             —
                                          
                                          
                                             Tropilelapsoze (Tropilaelaps spp.)
                                          
                                       
                                             —
                                          
                                          
                                             Vezikulārais stomatīts
                                          
                                       
                           
                                  
                              
                              
                                 A.2 saraksts
                                 
                                             —
                                          
                                          
                                             Govju bruceloze
                                          
                                       
                                             —
                                          
                                          
                                             Govju tuberkuloze
                                          
                                       
                                             —
                                          
                                          
                                             Liellopu enzootiskā leikoze
                                          
                                       
                                             —
                                          
                                          
                                             Kazu un aitu bruceloze (izņemot Brucella ovis)
                                          
                                       
                           B.   Akvakultūras dzīvnieku slimības
                     
                     
                                 —
                              
                              
                                 Epizootiskā hematopoētiskā nekroze
                              
                           
                                 —
                              
                              
                                 Infekciozā hematopoētiskā nekroze
                              
                           
                                 —
                              
                              
                                 Lašu infekciozā anēmija
                              
                           
                                 —
                              
                              
                                 
                                    Perkinsus marinus infekcija
                              
                           
                                 —
                              
                              
                                 
                                    Mikrocytos mackini infekcija
                              
                           
                                 —
                              
                              
                                 
                                    Marteilia refringens infekcija
                              
                           
                                 —
                              
                              
                                 
                                    Bonamia ostreae infekcija
                              
                           
                                 —
                              
                              
                                 
                                    Bonamia exitiosa infekcija
                              
                           
                                 —
                              
                              
                                 
                                    Koi herpesvīruss
                              
                           
                                 —
                              
                              
                                 Taura sindroms
                              
                           
                                 —
                              
                              
                                 Virusālā hemorāģiskā septicēmija
                              
                           
                                 —
                              
                              
                                 
                                    White spot slimība
                              
                           
                                 —
                              
                              
                                 
                                    Yellowhead slimība”;
                              
                           
               
            
                  2)
               
               
                  direktīvas II pielikumu groza šādi:
                  
                              a)
                           
                           
                              pielikuma C punktu aizstāj ar šādu:
                              
                                          “C.
                                       
                                       
                                          Direktīvas I pielikuma A.2 sarakstā uzskaitīto sauszemes dzīvnieku slimību gadījumā:
                                          
                                                      —
                                                   
                                                   
                                                      par slimības ierosinātāja uzliesmojuma, inficēšanās vai klātbūtnes apstiprinājumu ganāmpulkā, kā noteikts Direktīvas 64/432/EEK A un D pielikumā, vai saimniecībā, kā noteikts Padomes Direktīvas 91/68/EEK (1) A pielikumā, vai oficiāli brīva statusa atsaukšanu ganāmpulkam vai saimniecībai saistībā ar laboratorijas vai epidemioloģisko izmeklēšanu atbilstīgi Direktīvas 64/432/EEK A un D pielikumam vai Direktīvas 91/68/EEK A pielikumam dalībvalstī vai tās reģionā, kas saskaņā ar minētajām direktīvām atzīts par oficiāli brīvu no slimībām un nav epidemioloģiski saistīts ar kādu iepriekšēju uzliesmojumu, vienas nedēļas laikā jāziņo Komisijai un dalībvalstīm kā par primāru uzliesmojumu, kā tas definēts 2. panta d) punktā,
                                                   
                                                
                                                      —
                                                   
                                                   
                                                      par pārējiem slimības ierosinātāja uzliesmojumu, inficēšanās vai klātbūtnes apstiprinājumiem vai oficiāli brīva statusa atsaukšanu ganāmpulkam vai saimniecībai saistībā ar laboratorijas vai epidemioloģisko izmeklēšanu atbilstīgi Direktīvas 64/432/EEK A un D pielikumam vai Direktīvas 91/68/EEK A pielikumam dalībvalstī vai tās reģionā, kas saskaņā ar minētajām direktīvām atzīts par oficiāli brīvu no slimībām jāziņo kā par sekundāriem uzliesmojumiem saskaņā ar šīs direktīvas 4. panta 1. punktu,
                                                   
                                                
                                                      —
                                                   
                                                   
                                                      par sekundāriem uzliesmojumiem jāziņo Komisijai katru mēnesi,
                                                   
                                                
                                                      —
                                                   
                                                   
                                                      govju tuberkulozes, govju brucelozes un kazu un aitu brucelozes gadījumā paziņojumā jānorāda arī patogēna sugas nosaukums, ja tas ir zināms.
                                                   
                                                
                                    
                        
                              b)
                           
                           
                              pievieno šādu punktu:
                              
                                          “D.
                                       
                                       
                                          Direktīvas I pielikuma B daļā minēto akvakultūras dzīvnieku slimību gadījumā:
                                          
                                                      —
                                                   
                                                   
                                                      par eksotiskās slimības uzliesmojuma un neeksotisko slimību uzliesmojumu apstiprinājumu dalībvalstīs, zonās vai teritorijās, kuras saskaņā ar Direktīvu 2006/88/EK (2) definētas kā slimības neskartas, jāziņo kā par primāriem uzliesmojumiem,
                                                   
                                                
                                                      —
                                                   
                                                   
                                                      par pārējiem uzliesmojumiem, kuri nav minēti pirmajā rindkopā, jāziņo kā par sekundāriem uzliesmojumiem saskaņā ar šīs direktīvas 4. panta 1. punktu,
                                                   
                                                
                                                      —
                                                   
                                                   
                                                      par sekundāriem uzliesmojumiem jāziņo Komisijai katru mēnesi. Paziņojumā jānorāda arī zonas vai teritorijas nosaukums un jāiekļauj tās apraksts.
                                                   
                                                
                                    
                        
            
         (1)  OV L 46, 19.2.1991., 19. lpp.”;
      
         (2)  OV L 328, 24.11.2006., 14. lpp.”